rejauldu/bengali-wikipedia huggingface dataset:
ওস্তাদ আমির খাঁ (হিন্দি ভাষায়: अमीर ख़ान আমীর্‌ খ়ান্‌) (১৫ আগস্ট ১৯১২ - ১৩ ফেব্রুয়ারি ১৯৭৪) ছিলেন ভারতীয় শাস্ত্রীয় কণ্ঠশিল্পী এবং ইন্দোর ঘরানার প্রতিষ্ঠাতা। তিনি ভারতের শ্রেষ্ঠ ওস্তাদদের একজন ছিলেন।   জীবনী  আমির খাঁ তৎকালীন ব্রিটিশ ভারতের ইন্দোর রাজ্যের এক সংগীত পরিবারে ১৯১২ সালের ১৫ আগস্ট জন্মগ্রহণ করেছিলেন।   তথ্যসূত্র    বহিঃসংযোগ   বিষয়শ্রেণী:১৯১২-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ভারতীয় সঙ্গীতজ্ঞ বিষয়শ্রেণী:ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ফার্সি সঙ্গীত বিষয়শ্রেণী:ভারতে সড়ক দুর্ঘটনায় মৃত্যু বিষয়শ্রেণী:মধ্যপ্রদেশের সঙ্গীতশিল্পী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:পশ্চিমবঙ্গের সঙ্গীতজ্ঞ
ছোটনাগপুর ফ্রন্ট ছিল ভারতের বিহারের একটি আদিবাসী রাজনৈতিক দল। ঝাড়খণ্ড পার্টি ভারতীয় জাতীয় কংগ্রেসে একীভূত হওয়ার পরে এটি ছিল বেশ কয়েকটি স্প্লিন্টার গ্রুপের মধ্যে একটি যা ১৯৬৭-১৯৭২ সালে আবির্ভূত হয়েছিল।Ghosh, Arunabha. Jharkhand Movement: A Study in the Politics of Regionalism. Calcutta, India: Minerva Associates (Publications), 1998. p. 46Anheier, Helmut K., and Lester M. Salamon. The Nonprofit Sector in the Developing World: A Comparative Analysis. Johns Hopkins nonprofit sector series, 5. Manchester, UK: Manchester University Press, 1998. p. 225   তথ্যসূত্র   বিষয়শ্রেণী:বিহারের বিলুপ্ত রাজনৈতিক দল
শঁজেলিজে (, ফরাসি ভাষায়: Champs-Élysées, আ-ধ্ব-ব:/ʃɑ̃zelize/), আক্ষরিক অর্থে "ইলিসীয় ক্ষেত্র", প্যারিসের একটি প্রশস্ত রাজপথ। এর পূর্ণ নাম "আভন্যু দে শঁজেলিজে" (avenue des Champs-Élysées)। জগৎবিখ্যাত এই সড়কটির ওপর বহু চলচ্চিত্র প্রেক্ষাগৃহ, ক্যাফে ও বিশেষ শৌখিন দ্রব্যের দোকানপাট অবস্থিত। সড়কটির নাম গ্রিক পুরাণে ভাগ্যবানদের আবাসস্থল ইলিসীয় ক্ষেত্রের নামে নামকরণ করা হয়েছে। এটিকে ফরাসি ভাষায় La plus belle avenue du monde (লা প্লু বেল আভন্যু দু মোঁদ), অর্থাৎ "পৃথিবীর সবচেয়ে সুন্দর রাস্তা" বলেও ডাকা হয়। পর্যটকদের জন্য শঁজেলিজে প্যারিস নগরীর অন্যতম দর্শনীয় স্থান।   অবস্থান  এই রাজপথ প্যারিস নগরীর উত্তর-পশ্চিমাংশে অবস্থিত। উত্তরে প্লাস দ্য লা কনকর্ড থেকে পশ্চিমে প্লাস শার্ল দ্য গল পর্যন্ত এর ব্যাপ্তি। এটি দৈর্ঘ্যে ২ কিলোমিটার এবং প্রস্থে ৭০ মিটার।   কী করে যাবেন   শঁজেলিজে দীর্ঘ একটি পথ, সুতরাং এক প্রান্তে গাড়ি রেখে গেলে অপর প্রান্ত ঘুরে আসতে প্রাণান্ত হতে হবে। সুতরাং বাস বা ভূতল রেলযোগে যাওয়াই সুবিধাজনক।   সংলগ্ন অন্যান্য দর্শনীয় স্থান  শঁজেলিজে যেখানে শেষ সেখানেই রয়েছে প্যারিসের অন্যতম দর্শনীয় সৌধ আর্ক অফ ট্রায়াম্ফ।   চিত্রমালা    বহিঃসংযোগ   স্যাটেলাইট থেকে শঁজেলিজে-এর দৃশ্য (গুগল ম্যাপ)  বিষয়শ্রেণী:প্যারিস বিষয়শ্রেণী:প্যারিসের দর্শনীয় স্থান বিষয়শ্রেণী:পৌর সার্বজনিক উদ্যান
নারচী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।  অবস্থান নারচী ইউনিয়নের উত্তরে সোনাতলা উপজেলার জোড়গাছা ইউনিয়ন, পশ্চিমে গাবতলী উপজেলার নেপালতলী ইউনিয়ন, দক্ষিনে ফুলবাড়ী ইউনিয়ন ও পূর্বে সারিয়াকান্দি সদর ও পৌরসভা অবস্থিত।  যোগাযোগ  নারচী ইউনিয়নে নদী ও সড়কপথে যাতায়াতের ব্যবস্থা চালু রয়েছে।  আয়তন এই ইউনিয়নের মোট আয়তন ১৫.৭১ বর্গকিলোমিটার। ইতিহাস জনসংখ্যা এই ইউনিয়নের মোট জনসংখ্যা ২২,১৫৫ জন।  প্রশাসনিক কাঠামো ইউনিয়নটি ১৮টি গ্রাম ও ৩টি মৌজা নিয়ে গঠিত।   গনকপাড়া উত্তরদেবেরপাড়া  গনকপাড়া বুদারভিটা  গনকপাড়া  গনকপাড়া দক্ষিনদেবেরপাড়া  শেখাহাতি  ভেড়ামারা   গোদাগাড়ী  চরগোদাগাড়ী  বাঁশগাড়ী  টিওরপাড়া  নেউরগাছা  নারচী মধ্যপাড়া  নারচী দক্ষিনপাড়া  চরহরিনা  ফকিরপাড়া  কুপতলা সাহাপাড়া  কুপতলা উত্তরপাড়া  কুপতলা মধ্যপাড়া  শিক্ষা ব্যবস্থা এখানে, ১০টি প্রাথমিক বিদ্যালয়, ১টি উচ্চ বিদ্যালয়, ২টি স্কুল এন্ড কলেজ, ১টি ডিগ্রী কলেজ এবং ৪টি মাদ্রাসা রয়েছে।  শিক্ষা প্রতিষ্ঠান   কুপতলা আদর্শ উচ্চ বিদ্যালয়  মাজেদা রহমান স্কুল এন্ড কলেজ,নারচী   গনকপাড়া স্কুল এন্ড কলেজ,     গনকপাড়া ডিগ্রি কলেজ।  হাট-বাজার এখানে ৩টি হাটবাজার রয়েছে।   গনকপাড়া চান্দুনী বাজার,    নারচী বাজার,   কুপতলা বউ বাজার।  জনপ্রতিনিধি ইউনিয়নের বর্তমান চেয়ারম্যান আলতাফ হোসেন বান্টু  পূর্বতন চেয়ারম্যানবৃন্দ  মোঃ আহসানউল্লাহ বাদশা  খোরশেদ আলম  ছাইফুল ইসলাম  আব্দুর রশিদ  মোঃ টিপু সুলতান  মোঃ হাতেম আলী (ভারপ্রাপ্ত)  মোঃ আলতাফ হোসেন (বর্তমান)  ধর্মীয় উপাসনালয় এই ইউনিয়নে ৪৫টি মসজিদ ও ৫টি মন্দির রয়েছে। দর্শনীয় স্থান  ভেড়ামারা বাঙালী নদীর উপর নির্মিত কাঠের ব্রীজ  গনকপাড়া বাজার  গোদাগাড়ী বাঙালী নদীর বাধ।  উল্লেখযোগ্য ব্যক্তিত্ব  তথ্যসূত্র
গোয়াইনঘাট থানা বাংলাদেশের সিলেট জেলার অন্তর্গত গোয়াইনঘাট উপজেলার একটি থানা।   প্রতিষ্ঠাকাল  বাংলাদেশের উত্তর-পূর্ব প্রান্তে গোয়াইন নদীর তীরবর্তী কথিত ৫ পরগনা (ধরগ্রাম, আড়াইখাঁ, পিয়াইনগুল, পাঁচভাগ ও জাফলং) নিয়ে গোয়াইনঘাট উপজেলা গঠিত। ব্রিটিশ কর্তৃক ভারত উপমহাদেশ দখলের দীর্ঘ ৯০ বছর পর ১৮৩৫ সালের ১৬ মার্চ জৈন্তা ব্রিটিশের অধিকারে আসে। জৈন্তা রাজেয়ের পতনের পর ১৮৩৬ সালে গোয়াইনঘাট সিলেট জেলা কালেক্টরেটের অধীনে ন্যস্ত হয়। এলাকার শান্তি-শৃংখলা রক্ষার জন্য ১৯০৮ সালে ব্রিটিশ সরকার গোয়াইনঘাট বাজারে গোয়াইনঘাট থানা স্থাপন করে।   প্রশাসনিক এলাকাসমূহ  গোয়াইনঘাট উপজেলার ১০টি ইউনিয়নের প্রশাসনিক কার্যক্রম গোয়াইনঘাট থানার আওতাধীন।  ইউনিয়নসমূহ:  ১নং রুস্তমপুর  ২নং পশ্চিম জাফলং  ৩নং পূর্ব জাফলং  ৪নং লেঙ্গুড়া  ৫নং পূর্ব আলীরগাঁও  ৬নং ফতেপুর  ৭নং নন্দিরগাঁও  ৮নং তোয়াকুল  ৯নং ডৌবাড়ী  ১০নং পশ্চিম আলীরগাঁও   আরও দেখুন   গোয়াইনঘাট উপজেলা  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:গোয়াইনঘাট উপজেলা
খান জাহান আলীর ট্যাঙ্কটি বাংলাদেশের বাগেরহাট জেলায় খান জাহান আলীর সমাধি কমপ্লেক্সের সামনে একটি লেকের মতো ট্যাঙ্ক। ট্যাঙ্কটিতে বেশ কয়েকটি কুমির রয়েছে। এদের প্রজাতি স্বাদুপানির কুমির। মানুষ বিশ্বাস করে, মুরগি বা ছাগল দিয়ে কুমিরের ক্ষুধা মেটালে তাদের মনের ইচ্ছা পূরণ হবে। যখনই কেউ এমন নৈবেদ্য (সৃষ্টিকর্তার উদ্দেশ্যে বিতরণ) দেয়, তখন সমাধি কমপ্লেক্স বা মাজারের তত্ত্বাবধায়ক কুমিরদের ডাকে, 'কালাপাহাড়, ধলাপাহাড়, এসো!' কিছুক্ষণের মধ্যেই কুমিরগুলো চলে আসে এবং নৈবেদ্য গিলে ফেলে।Crocodile Specialist Group Newsletter, vol. 22, no. 1, January–March 2003, pp. 12-15.  খান জাহান আলী মাজারের পুকুর বা ট্যাঙ্কে মাত্র তিনটি কুমির রয়েছে। একটি পুরুষ কুমির ও একটি কুমির আধা-বন্দী অবস্থায় রয়েছে।   তথ্যসূত্র   বিষয়শ্রেণী:বাংলাদেশের জলরাশি বিষয়শ্রেণী:বাংলাদেশে পানি বিষয়শ্রেণী:বাগেরহাট জেলা বিষয়শ্রেণী:খান জাহান আলীর নামাঙ্কিত স্মারক
ফুলবাড়ী সরকারি কলেজ দিনাজপুরের একটি সরকারি কলেজ। এটি ১৯৬৩ সালে প্রতিষ্ঠিত হয় এবং ১৯৮৯ সালে সরকারি ঘোষণা করা হয়। যা ফুলবাড়ী উপজেলার ছোট যমুনা নদীর তীরে সুজাপুর মৌজায় ২০.৯৮ একর জমির উপর অবস্থিত। এতে উচ্চ মাধ্যমিক কোর্স (বিজ্ঞান, মানবিক ও ব্যবসায় শিক্ষা), ডিগ্রি পাস কোর্স (বিএ, বিএসএস, বিএসসি এবং বিবিএ) এবং অনার্স কোর্সে (বাংলা, ইংরেজি, দর্শন, রাষ্ট্রবিজ্ঞান, রসায়ন ও গণিত) শিক্ষাদান করা হয়।   ইতিহাস  বিভিন্ন ব্যক্তিবর্গের উদ্যোগ ও প্রচেষ্টায় ফুলবাড়ী উপজেলার প্রাণকেন্দ্রে কোলাহল মুক্ত পরিবেশে ১৯৬৩ খ্রিষ্টাব্দে প্রতিষ্ঠিত হয় ফুলবাড়ী সরকারি কলেজ। প্রতিষ্ঠালগ্ন থেকে ১৯৮৯ খ্রি. পর্যন্ত সময়ে প্রাক্তন অধ্যক্ষ জনাব আব্দুল আজিজ এবং উপাধ্যক্ষ আব্দুস সামাদ শক্ত হাতে অত্যন্ত দক্ষতার সাথে কলেজটি পরিচালনা করেন। পরে কলেজে বি.এসসি. কোর্স চালু হয়। প্রতিমন্ত্রী মোঃ মনসুর আলী সরকারের ঐকান্তিক প্রচেষ্টায় তৎকালীন মহামান্য রাষ্ট্রপতি হুসেইন মুহম্মদ এরশাদ এর ঘোষণার মাধ্যমে ০৫/১১/১৯৮৯ খ্রি. তারিখে কলেজটি জাতীয়করণ করা হয়। জাতীয়করণের পর কলেজটিকে সঠিকভাবে গোছানোর এবং উন্নয়নের মূল দায়িত্ব পালন করেন অধ্যক্ষ প্রফেসর এ.টি.এম. সাইদুর রহমান। ঐ সময় মোঃ মোস্তাফিজুর রহমান (ফিজার) এম.পি. এর ঐকান্তিক প্রচেষ্টায় দুইটি একাডেমিক ভবন (একটি তিন তলা ও একটি দুই তলা) নির্মিত হয় এবং জমি সংক্রান্ত কিছু সমস্যা সমাধান হয়।   কলেজের ২০.৯৮ একর জমি, একটি খেলার মাঠ, ১টি ছাত্রাবাস, ২টি একাডেমিক ভবন ১৯টি শ্রেণিকক্ষ, ১টি গ্রন্থাগার, ৫টি গবেষণাগার, শিক্ষক কমন রুম, অধ্যক্ষের কক্ষ, উপাধ্যক্ষের কক্ষ, অফিস কক্ষ, এবং ১টি জামে মসজিদ রয়েছে। কলেজটির পদার্থবিদ্যা, রসায়ন, প্রাণিবিদ্যা ও উদ্ভিদবিদ্যা গবেষণাগার এবং লাইব্রেরী অন্ত্যন্ত সমৃদ্ধশালী। কলেজটিতে অধ্যক্ষ, উপাধ্যক্ষ, ১১টি সহযোগী অধ্যাপক ১৩ টি সহকারী অধ্যাপক ও ২৫ টি প্রভাষক সহ মোট ৫১ টি পদ রয়েছে। বাংলা, ইংরেজী, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা, গণিত, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, অর্থনীতি, হিসাববিজ্ঞান, মার্কেটিং, ব্যাবস্থাপনা, এবং ফিন্যান্স ও ব্যাংকিং সহ মোট ১৬ টি বিষয়ে পাঠদান করা হয়।   ২০১৩ – ২০১৪ শিক্ষাবর্ষ থেকে বাংলা ও গণিত বিষয়ে প্রথম অনার্স কোর্স চালু হয় এবং ২০/১০/২০১৩ খ্রি. তারিখে অনার্স কোর্স উদ্বোধন করেন। ২০১৪ – ২০১৫ শিক্ষাবর্ষ থেকে রাষ্ট্রবিজ্ঞান, দর্শন, ইংরেজী ও রসায়ন বিষয়ে অনার্স কোর্স চালু হয়। অধ্যক্ষ প্রফেসর ব্রজেন্দ্রনাথ রায় ০৬/১০/২০১৫ ইং তারিখে  কলেজে যোগদান করেন।   অনুষদ ও বিভাগ সমূহ   কলেজে পঠিত বর্তমান অনুষদ ও বিভাগসমূহ -   এইচ.এস.সি   বিজ্ঞান  মানবিক  ব্যবসায় শিক্ষা   স্নাতক (পাস)   বি.এ.  বি.এস.এস.  বি.বি.এস.  বি.এস.সি.   স্নাতক (সম্মান)    বাংলা  ইংরেজি  রাষ্ট্রবিজ্ঞান  দর্শন  রসায়ন  গণিত   হোস্টেল  বর্তমানে ফুলবাড়ী সরকারি কলেজে একটি ছেলে হল রয়েছে।    তথ্যসূত্র    বহিঃসংযোগ   কলেজের প্রাতিষ্ঠানিক ওয়েবসাইট   বিষয়শ্রেণী:দিনাজপুর জেলার মহাবিদ্যালয় বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
জগজ্জীবনপুর হল পূর্ব ভারতের পশ্চিমবঙ্গ রাজ্যের মালদা জেলার হবিবপুর ব্লকের একটি প্রত্নতাত্ত্বিক স্থান। এই স্থানটি ইংরেজ বাজার শহর থেকে ৪১ কিলোমিটার পূর্ব দিকে অবস্থিত। এই স্থান থেকে পাওয়া সবচেয়ে উল্লেখযোগ্য আবিষ্কারগুলির মধ্যে পাল সম্রাট মহেন্দ্রপালদেবের একটি তাম্র-ফলক শিলালিপি ও ৯ম শতাব্দীর একটি বৌদ্ধ বিহারের কাঠামোগত অবশেষ নন্দদীর্ঘিকা-উদ্রাঙ্গ মহাবিহার রয়েছে।  এই স্থানটির গুরুত্ব সর্বপ্রথম পাল সম্রাট মহেন্দ্রপালের একটি তাম্র-ফলক শিলালিপি ঘটনাচক্রে ১৯৮৭ সালের ১৩ই মার্চ আবিষ্কারের মাধ্যমে নির্দেশিত হয়েছিল, যা এই আবিষ্কারের আগে পর্যন্ত অন্য কোনো উত্স থেকে জানা যায়নি। পরে, সুধীন দে-এর নেতৃত্বে পশ্চিমবঙ্গ সরকারের প্রত্নতত্ত্ব ও জাদুঘর অধিদপ্তরের একটি দলের দ্বারা ১৯৯২ সালে তুলাভিটা ঢিবিতে খননকাজ শুরু হয়, তারপরে একই অধিদপ্তরের অমল রায়ের নির্দেশে একই জায়গায় ১৯৯৫-৯৬ সালে ব্যাপক খনন করা হয়েছিল।Chakrabarti, D. K. (2001). Archaeological Geography of the Ganga Plain: the Lower and the Middle Ganga, New Delhi: Permanent Black, , pp. 75-6 খননের ফলে ইট দ্বারা নির্মিত বিহারের একটি অংশ, স্তূপ, কুলুঙ্গিযুক্ত ঘর, বারান্দা এবং অনেক পুরাকীর্তি আবিষ্কৃত হয়, যার মধ্যে রয়েছে পোড়ামাটির ফলক, পোড়ামাটির সীলমোহর ও  সিলিং, একটি খোদাই করা মাটির পাত্রাদির ভাঙ্গা টুকুরা, পুঁতি ও দৈনন্দিন ব্যবহারের জন্য অন্যান্য বস্তু।  তথ্যসূত্র  বিষয়শ্রেণী:পশ্চিমবঙ্গের প্রত্নতাত্ত্বিক স্থান বিষয়শ্রেণী:মালদহ জেলা
সাইবার সন্ত্রাসবাদ আইনে ইন্টারনেট ভিত্তিক সন্ত্রাসী কার্যক্রম। এই আইনের আওতাভুক্ত হচ্ছে বৃহৎ আকারে কম্পিউটার নেটওয়ার্কে অবৈধ অনুপ্রবেশ বা বাধা দান, বিশেষভাবে ব্যক্তিগত (পারসোনাল) যেসব কম্পিউটার ইন্টারনেটের যুক্ত সেগুলোতে এ ধারণের অবৈধ অনুপ্রবেশ, যা আসলে এক ধরনের ভাইরাস।  সাইবার সন্ত্রাসবাদ একটি বিতর্কিত বিষয়। কোনো কোনো লেখক এটিকে নিতান্তই ক্ষুদ্রভাবে সংজ্ঞায়িত করেন, যা কিনা বিশেষ কার্যক্রমের সাথে সম্পৃক্ত, এটি পরিচিত সন্ত্রাসী সংস্থা যা কিনা অবৈধ প্রবেশ বা আক্রমণ করে তথ্য সিস্টেমের প্রাথমিক বিষয়ে এবং এক ধরনের ভীতি সৃষ্টি করে। আবার কেউ কেউ সাইবার সন্ত্রাসকে বেশ বড় ঘটনা হিসেবে সংজ্ঞায়িত করেন, যা কিনা বিভ্রান্তিকর সাইবার অপরাধ প্রকৃতপক্ষে যখন এটি অনুষ্ঠিত হয়। সাইবার অপরাধ এবং সাইবার সন্ত্রাসবাদ দুটো সম্পূর্ণ আলাদা বিষয়, এটা অবশ্যই পৃথকভাবে বিবেচনা করা উচিত। অনলাইন সন্ত্রাসবাদ সাইবার সন্ত্রাসবাদ হিসেবে বিবেচনা করা উচিত যখন এটি একটি বৃহৎ জনগোষ্ঠীকে প্রভাবিত করে, অন্যদিকে সাইবার অপরাধ যা কিনা বড় ধরনের অনলাইন অপরাধ কর্মকাণ্ড যেখানে কোনো ধরনের ভীতির ব্যাপার থাকে না। সংজ্ঞায়নের এই ভিন্নতার কারণে সুনিশ্চিত করা কঠিন হয়ে পড়ে কোনটি সাইবার অপরাধ আর কোনটি সাইবার সন্ত্রাসবাদ।  সাইবার সন্ত্রাসবাদ এমন একটি বিষয় যা সচেতনভাবে কম্পিউটারে, নেটওয়ার্কে, পাবলিক ইন্টারনেটে ব্যবহার করে ধ্বংস বা ক্ষতি সাধন করা ব্যক্তিগত তথ্য কিংবা বিষয়াদির। অভিজ্ঞ সাইবার টেরোরিস্টরা খুবই দক্ষ হয় হ্যাকিংকের ক্ষেত্রে তারা সরকারি তথ্য সিস্টেমে বড় ধরনের ধ্বংস সাধন করে, হাসপাতালের তথ্যাদি, জাতীয় নিরাপত্তা কার্যক্রম, প্রায়ই যা একটি রাষ্ট্রের গুরুত্বপূর্ণ তথ্যাদি দেশের বাইরে নিয়ে যায় এবং পুনরাক্রমণের ভীতি উৎপাদন করে। এ জাতীয় সন্ত্রাসী কার্যক্রম সাধারণত রাজনৈতিক অথবা আদর্শিক হয়, যা অদ্যাবধি জানা গেছে তা থেকে অনুমিত হয়।  তথ্যসূত্র  বিষয়শ্রেণী:সাইবার অপরাধ বিষয়শ্রেণী:সাইবার হামলা বিষয়শ্রেণী:ধরন অনুযায়ী সন্ত্রাসবাদ বিষয়শ্রেণী:পরিগণকীয় যুদ্ধবিগ্রহ
ডাহা বালুঙ্গা সুধাকর বসন্ত পরিচালিত ওড়িয়া ভাষার ছায়াছবি। ছবিটি ২০১৩ সালের ১২ জুলাই প্রেক্ষাগৃহে মুক্তি পায়।Daha Balunga (2013)- www.imdb.com (১৫ ডিসেম্বর, ২০১৭ তারিখে সংগৃহিত)  অভিনয়ে  বাবুশান মহান্তি  সোনিয়া শংকর দে  বিজয় মহান্তি  জ্যাকি শ্রফ  তন্দ্রা রায়  অপরাজিতা মহান্তি  পিন্টু নন্দ  সরোজ দাস  চৌধুরি জয়প্রকাশ দাশ  ত্রুপ্তি সিনহা  তথ্যসূত্র  বিষয়শ্রেণী:ওড়িয়া ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:ওড়িশার পটভূমিতে চলচ্চিত্র বিষয়শ্রেণী:ওড়িশায় ধারণকৃত চলচ্চিত্র
ড.দেবীপদ ভট্টাচার্য ( ১ জানুয়ারি ১৯১২ – ২২ এপ্রিল ১৯৮৯) ছিলেন একজন ভারতীয় বাঙালি কবি, প্রাবন্ধিক, সমালোচক ও শিক্ষাব্রতী।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৩৫,  রবীন্দ্র গবেষক ও বিশেষজ্ঞ হিসাবেও তার পরিচিতি ছিল।   জন্ম ও শিক্ষাজীবনী দেবীপদ ভট্টাচার্যের জন্ম ১৯২৩ খ্রিস্টাব্দের ১ জানুয়ারি  ব্রিটিশ ভারতের অধুনা  বাংলাদেশের বগুড়া জেলার শেরপুর শহরে পিতার কর্মস্থলে। পিতা কেশবলাল ভট্টাচার্য ছিলেন পোস্টমাস্টার এবং পৈতৃক নিবাস ছিল যশোর জেলার ভুগিলহাটে। দেবীপদ খুলনার দৌলতপুর কলেজ থেকে বাংলা সাম্মানিক সহ স্নাতক হন। পরে কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণীতে এম.এ. পাশ করেন এবং বাংলা চরিত সাহিত্যের উপর গবেষণা করে ডি.ফিল. উপাধি লাভ করেন।  কর্মজীবন দেবীপদ ভট্টাচার্য ১৯৪৫ খ্রিস্টাব্দে পশ্চিমবঙ্গের সিউড়ির বিদ্যাসাগর কলেজে অধ্যাপনার সাথে কর্মজীবন শুরু করেন। ১৯৫৮ খ্রিস্টাব্দ হতে দশ বৎসর  প্রেসিডেন্সি কলেজে তারপর দুই দফায় (১৯৫৯-৭৯ এবং ১৯৮৩-৮৭)  যাদবপুর বিশ্ববিদ্যালয়ে অধ্যাপনা করেন। তিনি ১৯৭৯-৮২ খ্রিস্টাব্দে  রবীন্দ্রভারতী বিশ্ববিদ্যালয়ের উপাচার্য ছিলেন।  অধ্যাপক ড.দেবীপদ ভট্টাচার্য বুখারেস্ট ইউনিভার্সিটি,  ভারতীয় সাংস্কৃতিক সম্পর্ক পরিষদ (আইসিসিআর), বিশ্ববিদ্যালয় মঞ্জুরি কমিশন (ইউ জি সি - ল্যাঙ্গুয়েজ), চট্টগ্রাম বিশ্ববিদ্যালয় প্রভৃতির সাথে যুক্ত ছিলেন। এছাড়াও, সাহিত্য অকাদেমি, বঙ্গীয় সাহিত্য পরিষদ, এশিয়াটিক সোসাইটির সাথেও তার সক্রিয় যোগাযোগ ছিল।  তিনি শরৎ সমিতি এবং চিলন্ড্রেন্স লিটল থিয়েটারের সভাপতিও ছিলেন।  রচিত গ্রন্থসমূহ মৌলিক রচনা- বাংলা চরিত সাহিত্য(১৯৬১), দে'জ পাবলিশিং, কলকাতা উপন্যাসের কথা (১৯৬১), দে'জ পাবলিশিং, কলকাতা  রবীন্দ্রচর্চা(১৯৭৩) সম্পাদিত গ্রন্থ- রেভারেন্ড লালবিহারী দে ও চন্দ্রমুখীর উপাখ্যান হিন্দু অথবা প্রেসিডেন্সি কলেজের ইতিবৃত্ত - রাজনারায়ণ বসু গিরিশ রচনাবলী (৫ খণ্ড) , সাহিত্য সংসদ  শরৎ রচনাবলী (৫ খণ্ড), সাহিত্য সংসদ  আশুতোষ চৌধুরীর প্রবন্ধাবলী আমার জীবন - মীর মশাররফ হোসেন অনুবাদ গ্রন্থ- মারি - আলবের কাম্যু'-র উপন্যাস  জীবনাবসান অধ্যাপক ড.দেবীপদ ভট্টাচার্য ১৯৮৯ খ্রিস্টাব্দের ২২ এপ্রিল কলকাতায় প্রয়াত হন। গবেষক অধ্যাপক দেবীপদ ভট্টাচার্য সারা জীবনে সাহিত্য কর্মের জন্য সারা জীবনে বহু দুষ্প্রাপ্য গ্রন্থ সংগ্রহ করেন। সেগুলি তার পুত্র শুভায়ু ভট্টাচার্যের সৌজন্যে শিলচরের বঙ্গভবনে রক্ষিত হয়েছে।   তথ্যসূত্র  বিষয়শ্রেণী:১৯২৩-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:বাঙালি লেখক বিষয়শ্রেণী:ভারতীয় লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
টিউনিকা ইন্টিমা (নিও-লাতিন "অভ্যন্তরীণ স্তর"), সংক্ষেপে ইন্টিমা, হল ধমনী বা শিরার সর্ব-অন্তঃস্থ টিউনিকা  (স্তর)। এটি এন্ডোথেলিয়াল কোষের একটি স্তর (এবং অস্থির রক্তপ্রবাহের অঞ্চলে ম্যাক্রোফেজ) দ্বারা গঠিত, এবং এটি একটি অভ্যন্তরীণ ইলাস্টিক ল্যামিনা দ্বারা সমর্থিত। এন্ডোথেলিয়াল কোষগুলি সরাসরি রক্তপ্রবাহের সংস্পর্শে থাকে।    রক্তনালীর তিনটি স্তর হল: একটি অভ্যন্তরীণ স্তর (টিউনিকা ইন্টিমা), একটি মধ্যস্থ স্তর (টিউনিকা মিডিয়া), এবং একটি বহিঃস্থ স্তর (টিউনিকা এক্সটার্না)।    বিচ্ছেদের সময়, অভ্যন্তরীণ স্তর (টিউনিকা ইন্টিমা) মধ্যস্থ স্তর (টিউনিকা মিডিয়া) থেকে সামান্য ম্যাকেরেশনের মাধ্যমে পৃথক করা যেতে পারে, অথবা ছোট ছোট টুকরো হিসেবে খসানো যেতে পারে; তবে এর ভঙ্গুরতার কারণে এটি সম্পূর্ণ ঝিল্লি হিসেবে পৃথক করা যায় না। এটি একটি সূক্ষ্ম, স্বচ্ছ, বর্ণহীন গঠন যা অত্যন্ত স্থিতিস্থাপক এবং মৃত্যুর পর সাধারণত অনুদৈর্ঘ্য ভাঁজে কুঞ্চিত হয়।     গঠন    টিউনিকা ইন্টিমার গঠন রক্তনালীর প্রকারের উপর নির্ভর করে।    ইলাস্টিক ধমনী – এন্ডোথেলিয়াল কোষের একটি একক স্তর এবং ইলাস্টিন-সমৃদ্ধ কোলাজেনের একটি সমর্থন স্তর। এই স্তরে ফাইব্রোব্লাস্ট, প্রতিরক্ষা কোষ এবং মসৃণ পেশী কোষও থাকে।    পেশীবহুল ধমনী – এন্ডোথেলিয়াল কোষ    ধমনিকা – এন্ডোথেলিয়াল কোষের একটি একক স্তর    শিরা – এন্ডোথেলিয়াল কোষ    অভ্যন্তরীণ স্তর নিম্নলিখিত উপাদানগুলি নিয়ে গঠিত:    ১. একটি পেভমেন্ট এন্ডোথেলিয়ামের স্তর, যার কোষগুলি বহুভুজাকার, ডিম্বাকার বা ফিউসিফর্ম এবং সুস্পষ্ট গোলাকার বা ডিম্বাকার নিউক্লিয়াসযুক্ত। এই এন্ডোথেলিয়াম সিলভার নাইট্রেট দিয়ে রঞ্জিত করলে সবচেয়ে স্পষ্টভাবে দৃশ্যমান হয়।    ২. একটি সাবএন্ডোথেলিয়াল স্তর, যা শাখান্বিত কোষ সহ সূক্ষ্ম সংযোজক টিস্যু নিয়ে গঠিত; ২ মিমি-এর কম ব্যাসের ধমনীতে সাবএন্ডোথেলিয়াল স্তরটি স্টেলেট কোষের একটি একক স্তর নিয়ে গঠিত এবং সংযোজক টিস্যু কেবলমাত্র বড় আকারের রক্তনালীতে ব্যাপকভাবে বিকশিত হয়।    ৩. একটি ইলাস্টিক বা ফেনেস্ট্রেটেড স্তর, যা অনুদৈর্ঘ্য দিকনির্দেশে থাকা ইলাস্টিক তন্তুর একটি জালিকাবিশিষ্ট ঝিল্লি নিয়ে গঠিত। অণুবীক্ষণ যন্ত্রের নিচে এতে ছোট লম্বা ছিদ্র বা পারফোরেশন দেখা যায়, যা এটিকে ফেনেস্ট্রেটেড চেহারা দেয়। হেনলি এটিকে ফেনেস্ট্রেটেড মেমব্রেন নামে অভিহিত করেছিলেন। এই ঝিল্লি অভ্যন্তরীণ স্তরের প্রধান পুরুত্ব গঠন করে এবং একে বিভিন্ন স্তরে বিভক্ত করা যায়, যার কিছু স্তর অনুদৈর্ঘ্য ইলাস্টিক তন্তুর জালিকার মতো দেখায় এবং অন্যরা ঝিল্লিসদৃশ বৈশিষ্ট্যযুক্ত, যা অনুদৈর্ঘ্য দিকনির্দেশে হালকা রেখা দ্বারা চিহ্নিত। ক্ষুদ্র ধমনীতে ফেনেস্ট্রেটেড ঝিল্লি একটি অত্যন্ত পাতলা স্তর; কিন্তু বড় ধমনীতে, বিশেষত অর্টাতে, এটি উল্লেখযোগ্য পুরুত্ব ধারণ করে।     কার্যাবলি    এন্ডোথেলিয়ামকে ঐতিহ্যগতভাবে লুমেনে অবস্থিত রক্ত এবং রক্তনালীর প্রাচীরের মধ্যে সীমানা হিসাবে বিবেচনা করা হত। তবে এন্ডোথেলিয়াম এন্ডোথেলিন নামক স্থানীয় রাসায়নিক পদার্থ নিঃসরণ করে, যা শক্তিশালী সংবহনসংকোচক হিসাবে কাজ করে। এন্ডোথেলিনগুলি মসৃণ পেশীর সংকোচনের মাধ্যমে কৈশিক বিনিময় নিয়ন্ত্রণ এবং রক্তপ্রবাহ পরিবর্তনে সহায়তা করে। সংবহনসংকোচন রক্তচাপ বৃদ্ধি করে এবং এর অত্যধিক প্রকাশ উচ্চ রক্তচাপ ও হৃদরোগের কারণ হতে পারে।      অতিরিক্ত চিত্র         তথ্যসূত্র            বহিঃসংযোগ      – "অ্যাওর্টা"     — "পাখি, রক্তনালী (LM, উচ্চ)"            বিষয়শ্রেণী:ধমনি   বিষয়শ্রেণী:সংবহন তন্ত্রের শারীরস্থান
হোর্হে লুইস সাম্পাওলি মোয়া (; জন্ম ১৩ মার্চ ১৯৬০) একজন আর্জেন্টাইন ফুটবল কোচ। তিনি বর্তমানে স্প্যানীয় লা লিগার ক্লাব সেভিয়া কোচের দায়িত্ব পালন করছেন। সাম্পাওলি ২০০৪ সালে কোরোনেল বোলোগ্নেসি'র হয়ে কাজ করে তার কোচিং পেশা শুরু করেন। সাম্পাওলি চিলিয়ান ক্লাব ইউনিভারসিদাদ দ্যা চিলির হয়ে ৩ টি লীগ শিরোপা এবং কোপা সুদামেরিকা জিতে সকলের নজরে আসেন। ২০১৫ সালে চিলি জাতীয় দলের হয়ে নিজ দেশ আর্জেন্টিনাকে কোপা আমেরিকার ফাইনালে হারিয়ে শিরোপা জেতে। ২০১৬ সালের ২৮ জুন সাম্পাওলি ২ বছরের চুক্তিতে সেভিয়ায় যোগ দেয়। ১ বছর পর আর্জেন্টিনার জাতীয় দলের কোচ হওয়ার জন্য সেভিয়ার কোচ হতে পদত্যাগ করেন। ২০১৮ বিশ্বকাপে ব্যর্থতার ফলে বরখাস্ত হওয়ার পর তিনি ব্রাজিলীয় ক্লাব সান্তোস, আতলেতিকো মিনেইরো এবং ইতালীয় লিগ ১-এর ক্লাব ওলাঁপিক মার্সেইয়ের কোচিং করানোর পর ২০২২ সালে পুনরায় তিনি সেভিয়ার কোচের দায়িত্ব নেন।   প্রারম্ভিক জীবন  তিনি আর্জেন্টিনার ক্যাসিলদায় জন্মগ্রহণ করেন। কিশোর বয়সে তিনি ফুটবল বিষয় উৎসাহী ছিলেন। স্থানীয় লীগে একটি দলের হয়ে খেলা শুরু করেন পরবর্তিতে নিউওয়েলস ওল্ড বয়েজের যুবদলে যোগ দেন। জঙ্ঘাস্থি ও ফিবুলার সমস্যার কারণে মাত্র ১৯ বছর বয়সে ফুটবল থেকে অবসর নেন।   কোচিং ক্যারিয়ার    পেরু'তে কোচিং  ২০০২ সালের জানুয়ারিতে সাম্পাওলি পেরুর ক্লাব জুয়ান অরিচে কোচ হিসেবে যোগ দেন। তার পেশাদার জীবনের প্রথম ম্যাচ ছিলো ইউনিভারসিতারিওর বিপক্ষে , যেখানে ২-১ গোলে পরাজিত হন। এর কয়েক মাস পর জুনে স্পোর্ট বয়েজে যোগ দেন, ১ম ম্যাচে   কোরোনেল বোলোগ্নেসিকে ২-০ গোলে হারায় তার দল। ২০০৪ সালে কোরোনেল বোলোগ্নেসি'তে যোগ দেন। ২০০৫ সালে আপারটুরা লিগে তার দল ৫ম স্থান অধিকার করেন। ২০০৭ সালে তিনি স্পোর্টিং ক্রিস্টালে যোগ দেন। যাইহোক তার সময় ক্রিস্টাল ১৭ ম্যাচে মাত্র ৪ টি জয় পায়। মৌসুম শেষে ক্লাব থেকে বরখাস্ত হন এবং পেরু'তে তার ফুটবল কোচিং ক্যারিয়ার শেষ করেন।  বিষয়শ্রেণী:১৯৬০-এ জন্ম বিষয়শ্রেণী:ফুটবল কোচ বিষয়শ্রেণী:জীবিত ব্যক্তি বিষয়শ্রেণী:লা লিগার ম্যানেজার বিষয়শ্রেণী:২০১৪ ফিফা বিশ্বকাপের ম্যানেজার বিষয়শ্রেণী:২০১৫ কোপা আমেরিকার ম্যানেজার বিষয়শ্রেণী:২০১৮ ফিফা বিশ্বকাপের ম্যানেজার বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাসিলদার ফুটবলার
শ্রেষ্ঠ নবাগত অভিনেত্রী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেত্রীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। ১৯৯৬ থেকে ২০১০ পর্যন্ত এই পুরস্কারের নাম ছিল শ্রেষ্ঠ সম্ভাবনাময় নবাগত অভিনেত্রী বিভাগে স্ক্রিন পুরস্কার। পরবর্তীতে বর্তমান নামে এই পুরস্কার প্রদান করা হচ্ছে। সাম্প্রতিক বিজয়ী সারা আলি খান কেদারনাথ (২০১৯) চলচ্চিত্রের অভিনয়ের জন্য এই পুরস্কার লাভ করেন।  বিজয়ী ১৯৯০-এর দশক  বছর বিজয়ী চলচ্চিত্র  ১৯৯৪ সোনালী বেন্দ্রে আগ  ১৯৯৫ পুরস্কার প্রদান করা হয়নি  ১৯৯৬ প্রিয়া গিল তেরে মেরে স্বপ্নে  ১৯৯৭ ঐশ্বর্যা রাই অউর প্যার হো গয়া  ১৯৯৮ প্রীতি জিন্টা সোলজার  ১৯৯৯ নেথরা রঘুরমানন ভোপাল এক্সপ্রেস   ২০০০-এর দশক  বছর বিজয়ী চলচ্চিত্র  ২০০০ শিল্পা নভালকর কায়ের  ২০০১ গ্রেসি সিং লগান  ২০০২ এশা দেওল কোই মেরে দিল সে পুছে  না তুম জানো না হাম  ২০০৩ প্রিয়াঙ্কা চোপড়া ও লারা দত্ত আন্দাজ  ২০০৪ গায়ত্রী যোশী স্বদেশ  ২০০৫ বিদ্যা বালান পরিণীতা  ২০০৬ কঙ্গনা রানাওয়াত গ্যাংস্টার  ২০০৭ দীপিকা পাড়ুকোন ওম শান্তি ওম  ২০০৮ অসিন গজনী  ২০০৯ মাহি গিল দেব.ডি   ২০১০-এর দশক  বছর বিজয়ী চলচ্চিত্র  ২০১০ সোনাক্ষী সিনহা দাবাং  ২০১১ পরিণীতি চোপড়া লেডিস ভার্সাস রিকি বেহল  ২০১২ ইলিয়েনা ডি ক্রুজ  বর্ফী!  ২০১৩ আইদা এল-কাসেফ শিফ অফ থেসিউস  ২০১৪ পত্রলেখা পাল সিটিলাইট্‌স  ২০১৫ ভূমি পেডনেকার দম লাগা কে হাইশা  ২০১৬ দিশা পাটানি এম.এস. ধোনি: দ্য আনটোল্ড স্টোরি  ২০১৭ জাইরা ওয়াসিম দঙ্গল  ২০১৮ রাধিকা মদন পটাখা  ২০১৯ সারা আলি খান কেদারনাথ  অনন্যা পাণ্ডেস্টুডেন্ট অব দ্য ইয়ার ২ তারা সুতারিয়া সারা আলি খান সিম্বা  আরও দেখুন   শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার  বর্ষসেরা নবাগত তারকা অভিনেত্রী বিভাগে আইফা পুরস্কার  তথ্যসূত্র  বহিঃসংযোগ    Most Promising Newcomer (Female) - Awards and Shows  নারী অভিষেক বিষয়শ্রেণী:সেরা নবাগত অভিনেত্রী বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
200px|centre  লি চিয়ান (চীনা: 李现 ; জন্ম ১৯ অক্টোবর ১৯৯১)  একজন চীনা অভিনেতা। তিনি ফেং শুই (২০১২) চলচ্চিত্রে ছোট চরিত্রে অভিনয়ের মাধ্যমে তার অভিনয় জীবন শুরু করেন। অ্যাডভেঞ্চার ফ্যান্টাসি ফিল্ম সোল স্ন্যাচার (২০২০) এ তার প্রথম প্রধান ভূমিকা একটি লাল শিয়াল হিসাবে এসেছিল। চিয়ান তার ছোট পর্দায় অভিষেক হয়েছিল ওয়েব সিরিজ সিটি অফ ফ্যান্টাসি (২০১৪) এর মাধ্যমে। এস্পোর্টস নাটকে তার যুগান্তকারী ভূমিকা এসেছে, গো গো স্কুইড! (২০১৯)। শিয়ান ২০২০ সালে ফোর্বস এশীয় ১০০ ডিজিটাল স্টারস তালিকা  এবং ফোর্বস চায়না সেলিব্রিটি ১০০ তালিকায় স্থান করেছিল।   তথ্যসূত্র   বিষয়শ্রেণী:চীনা চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:উদ্ধৃতি শৈলীতে চীনা ভাষার উৎস (zh) বিষয়শ্রেণী:উদ্ধৃতি শৈলী চীনা ভাষার লিপি ব্যবহার করছে (zh) বিষয়শ্রেণী:চীনা ভাষার লেখা থাকা নিবন্ধ
ফ্লোরেন্তিনো ইব্রাইন মোরিস লুইস (, ; জন্ম: ১৯ আগস্ট ১৯৯৯; ফ্লোরেন্তিনো লুইস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  ২০১৪ সালে, লুইস পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছেন।  প্রারম্ভিক জীবন ফ্লোরেন্তিনো ইব্রাইন মোরিস লুইস ১৯৯৯ সালের ১৯শে আগস্ট তারিখে পর্তুগালের লোবিতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লুইস পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৪ সালের ১০ই জুন তারিখে তিনি সুইজারল্যান্ড অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3202207  তথ্যসূত্র  বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার